Ingredjenti 600 ml ħalib (full cream) 3 bajdiet 45g ġelatina trab jew 10 folji ġelatina 150g zokkor 600 ml krema friska jew tal-pakett Metodu Qiegħed il-ħalib ġo kazzola u għamlu fuq in-nar sakemm jiftaħ jagħli. Meta jagħli neħħi minn fuq in-nar. Ġo skutella ħaddem sewwa l-isfar tal-bajd u z-zokkor sakemm it-taħlita tiġi qisha krema. Żid il-ħalib fuq it-taħlita ta' bajd u zokkor. Ħawwad tajjeb biex l-ingredjenti kollha jitħalltu sewwa. Qiegħed din it-taħlita ġo kazzola nadifa u poġġiha fuq in-nar baxx. Din it-taħlita ma tridx tagħli, iżda kemm tisħon. Sakemm it-taħlita tisħon trid tħawwad il-ħin kollu b'imgħarfa tal-injam. Żid il-ġelatina filwaqt li tkompli tħawwad il-ħin kollu. Jekk se tuża il-folji tal-ġelatina trid tagħmilhom ġo tazza bl-ilma sakemm jirtabu, u wara żżidhom mal-ħalib. Meta tara li t-taħlita saħnet u l-ġelatina tħalltet tajjeb, neħħiha minn fuq in-nar u saffiha ġo skutella. Ħalliha tiksaħ. Sakemm din tiksaħ qiegħed il-krema ġo skutella u ħaddimha tajjeb. Ġo skutella nadifa qiegħed l-abjad tal-bajd u ħaddmu tajjeb sakemm jiġu xkuma. Ma' din l-ixkuma żid nofs il-krema flimkien mat-taħlita tal-ġelatina. Ħawwad tajjeb sakemm it-taħlita itġi ħaġa waħda. krema li tkun għaddk kemm għamilt ġamm tal-berquq Iksi skutella mdaqqsa bl- istretch and seal u ħalli ftit imdendla mal-ġnub biex tneħħiha mingħajr ma titħabat. Aqta s- swiss roll fi slices imdaqsin u dawwarhom ma l-iskutella. Trid tħalli ftit slices għal wiċċ Trid tagħmel attenzjoni biex ma jkunx hemm spazju bejn slice u ieħor. Imla bil-krema li tkun għamilt. Trid timliha sa fuq. Iksi l-wiċċ bil-bqija tas- swiss roll. Għamilha fil-friġġ għal mhux anqas mil-lejl. Għalhekk tkun ħaġa tajba jekk tagħmilha lejliet li tkun se sserviha. Għamel ftit ġamm tal-berquq ġo skutella żgħira. Żid ftit ilma u ħawwad tajjeb sakemm il-ġamm idub. Oħroġ ic-Charlotte mill-iskutella u poġġiha fuq platt ċatt kbir. Neħħi l- istretch and seal . Idlek il-wiċċ bil-ġamm imdewweb biex b'hekk jiġi jleqq. Żejjen ix-xfarijiet bil-krema friska.